Mari Gilde Brubak

Mari Gilde Brubak (født 10. november 1990) er en norsk friidrettsutøver, som driver med sprint. Hun representerer Malvik IL.

I 2007 vant hun gull på 200 meter ved junior-NM i friidrett. Hun løp på 25,14, og Benedicte Hauge tok sølvet. I 2009 vant hun både 100 meter og 200 meter ved junior-NM i friidrett i Bodø.

Ved NM i friidrett 2010 fikk hun bronse på 100 meter og sølv på 200 meter. Hun ble uttatt til EM i friidrett 2010, der hun løp 4 x 100 meter sammen Siri Eritsland, Ida Bakke Hansen og Ezinne Okparaebo. De endte sist i sitt semifinaleheat, med tiden 44,96, og gikk dermed ikke til finalen.

Hennes personlige rekorder er 11,96 på 100 meter og 24,65 på 200 meter. Innendørs har hun 7,68 på 60 meter.

Medaljer i norske mesterskap

Referanser

Eksterne lenker 
 
 Profil på Diamond League

Norske sprintere
Fødsler i 1990